钦定古今图书集成/明伦汇编/氏族典/第381卷 > 《廖用贤尚友录》 > 李充
## 钦定古今图书集成/明伦汇编/氏族典/第381卷 > 《廖用贤尚友录》 > 李充

按《后汉书李充传》：“充字大逊，陈留人。家贫，兄弟六人
同食逓衣。妻窃谓充曰：‘妾有私财，愿思分异’。充伪曰：
‘当呼乡里内外共议之’。妇从充置酒䜩客，充于坐中
前跪白母曰：‘此妇人教充离间母兄，罪合遣斥’。便呵
叱其妇，逐令出门。妇衔涕而去，坐中惊肃，因遂罢散。
延平中，征为博士，选侍中。大将军邓骘尝置酒请充”，
充为陈海内隐居怀道之士，骘欲绝其说，以肉啖之。
充抵肉于地曰：“说士犹甘于肉。”遂出，竟去。迁左中郎
将。年八十，为国三老，卒于家。